als_Latn dik_Latn sag_Latn
3-vjetori i tragjedisë se “21 janarit” ku humben jetën 4 protestues pritet të përkujtohet ndryshe tani që partia Socialiste është në pushtet. Paraditen e sotme ka filluar puna për vendosjen e katër pllakateve përkujtimore në vendet ku u vranë; Ziver Veizi, Aleks Nikaj, Hekuran Deda dhe Faik Myrtaj. Ka qenë iniciativa e kryeministrit, Edi Rama, që memorialet prej bronzi të vendosen në përvjetorin e tretë të protestës së “21 janarit”. Deputeti socialist, Artan Gaçi, i cili mbikëqyri punimet deklaroi se memorialët do të qëndrojnë të përjetshme në bulevardin “Dëshmorët e Kombit”, në nderim të qytetarëve që humbën jetën në protestën e opozitës. Çështja e vrasjes së katër protestuesve, aktualisht po shqyrtohet në gjykatën e Lartë, por asnjë prej përgjegjësve për ketë tragjedi nuk ndodhet aktualisht në burg.
als_Latn